Colcutta Qualify
ప్లేఆఫ్‌కు కోల్‌కతా క్వాలిఫై
కోల్‌కతా: మాజీ చాంపియన్లు అట్లెటికో డీ కోల్‌కతా ముచ్చటగా మూడవ సారి సెమీ ఫైనల్‌ బెర్త్‌కు అర్హత సాధించింది. కాగా కేరళ బ్లాక్‌ బస్టర్స్‌ జట్టుతో మంగళవారం రాత్రి కోల్‌కతాలో జరిగిన మ్యాచ్‌ డ్రా గా ముగిసింది.కేరళ కుర్రాడు సికె వినీత్‌,కోల్‌కతా ప్లేయర్‌ స్టీఫెన్‌ పియర్సన్‌ ఒక్కొక్కరు ఒక గోల్‌ చేయడంతో రెండు జట్ల మధ్య మ్యాచ్‌ 1-1 స్కోరుతో డ్రాగా ముగిసింది. స్టీవ్‌ కౌన్సెల 4-1,4-1 వ్యూహంతో బరిలోకి దిగిన ఎనిమిదవ నిముషంలో సికె వినీత్‌ అనూహ్యరీతిలో హెడ్డర్‌ ద్వారా పంపిన బంతిని కోల్‌కతా గోల్‌ కీపర్‌ దేబ్జిత్‌ మజుందార్‌ అడ్డుకునే లోగా గోల్‌ పోస్టు లో స్థిరపడి పోయింది. ఆ తరువాత 10 నిముషాలకు సొంత గడ్డపై తమ ప్రతిభను మరింత మెరుగుపర్చుకునేందుకు కోల్‌కతా ప్లేయర్లు కొంత చెలరేగిపోయారు.కాగా సారథి హెల్డర్‌ పోస్టిగ,ఆటాకర్‌ ఇయాన్‌ హుమ్‌ బాగా లింక్‌ చేసి పంపిన బంతిని స్టీఫెన్‌ పియర్సన్‌ నేరుగా గోల్‌ పోస్టు దారి పట్టించడంతో స్కోరు సమానంగా మారి మ్యాచ్‌ డ్రాగా ముగిసింది.అట్లెటికో డీ కొల్‌కతాకు చెందిన పొస్టేగ,ఇయనా హమ్‌ ప్లస్‌,పియర్సన్‌ కలివిడిగా లవ్లీ టచ్‌లో ఆడటంతో బంతి గోల్‌ పోస్ట్‌ దారి పట్టడంతో పాటు 19 పాయింట్లు సాధించడంతో పాటు సెమీ ఫైనల్స్‌కు అర్హత పొందింది. కేరళకు 19 పాయింట్లు,గోల్స్‌లో తేడా కేరళ బ్లాక్‌ బస్టర్స్‌ సైతం 19 పాయింట్లు సాధించినా గోల్స్‌లో తేడా కారణంగా ఇంకా అర్హత సాధించలేదు.
కాగా డిసెంబర్‌ నాలుగువ తేదీన నార్త్‌ఈస్ట్‌ యునైటెడ్‌ జట్టుతో కోచిలో జరిగే మ్యాచ్‌ను కనీసం డ్రా గా ముగిస్తే కేరళ బ్లాక్‌ బస్టర్స్‌ టాప్‌ 4లో స్థానం దక్కించుకో గలుగుతుంది. ఇప్పటికే టేబుల్‌ టాపర్లుగా నిలి చిన ముంబై సిటీ ఎఫ్‌ సి జట్టు 13 మ్యాచ్‌ల్లో 23 పాయింట్లు పొందింది.కానీ ప్రస్తుత సీజన్‌లో రవీంద్ర సరోవర్‌ స్టేడియం అట్లెటికో డీ కోల్‌కతా జట్టుతో కలిసి రాలేదు.పేలమ ప్రదర్శన తోనే సౌరవ్‌ సేన ముందుకు సాగింది.కాగా ఈ సీజన్‌లో కోల్‌కతా కుర్రాళ్లు సొంతగడ్డపై కేవలం ఢిల్లీ డైనమోస్‌ జట్టుపై మాత్రమే విజయం సాధించారు.సొంత గడ్డపై మొత్తం ఏడు పాయింట్లు సాధించిన కోల్‌కతా కంటే ఎఫ్‌ సి గోవా నాలుగు పాయింట్లతో వెనుకబడి ఉంది. కోల్‌కతా ఆరు గోల్స్‌ మాత్రమే సొంత గడ్డపై కోల్‌కతా కేవలం ఆరు గోల్స్‌ మాత్రమే చేసింది.గోవా,నార్త్‌ ఈస్ట్‌ జట్టు కూడా సొంతగడ్డపై తక్కువ గోల్స్‌ మాత్రమే చేశాయి.అంతేకాదు కోల్‌కతా ఒక క్లీన్‌ షీట్‌ కూడా సాధించగలిగింది.
ప్రత్యర్థి డిఫెన్స్‌ వ్యూహంలోకి చొచ్చుకెళ్లలేకపోవడం కోల్‌కతా కుర్రాళ్లకు సమస్యగా మారడంతో పలు అవకాశాలు నెలకొల్పినా ఫినిషింగ్‌ చాన్స్‌లు సాధించలేక వెనుకబడింది. కాగా రెండు జట్టు ఒక్కొక్కరు ఒక గోల్‌ సాధించిన తరువాత 45 నిముషాల పాటు మ్యాచ్‌లో చేంజోవర్‌ కోసం అన్ని విధాల ప్రయత్నించాయి.అట్లెటికో డి కోల్‌కతాకు అవకా శాలు వచ్చినా గోల్‌ పాయింట్లుగా మార్చుకోలేక వెనుకబడింది.సెకండాఫ్‌లో అర్రోయో,ఢిపెన్స్‌ వింగ్‌లో లాంగ్‌ బాల్‌ను రుడియాస్‌ మీదుగా పంపాడు.బంతి సానుకూలంగానే ముందుకెళ్లినా కేరళ డిఫెన్స్‌ అడ్డుకుంది.వారు బంతిని కార్నర్‌ పాయింట్‌ ద్వారా నేరుగా గోల్డ్‌ పోస్ట్‌ దారి పట్టించినా సందేశ్‌ జిగ్నాస్‌ అడ్డుకుని వెనుకకు పంపాడు.సొంతగడ్డపై తనకు సానుకూల అంశాలతో కోల్‌కతా మ్యాచ్‌పై ఆధిపత్యం ప్రదర్శించినా గోల్‌ కీపర్‌ డేబ్జిత్‌ మజుందార్‌ పొరపాటు అవగాహన వల్లే ప్రారంభంలో కేరళ బ్లాక్‌ బస్టర్స్‌ గోల్‌ సాధించగలిగింది. లెప్ట్‌ వింగ్‌ వైపు నుంచి మొహతాబ్‌ హెస్సేన్‌ ముందుకు రావడంతో కీప్‌ మజుందార్‌ తన స్థానం నుంచి ముందుకొచ్చి బంతిని నిలువ రించేందుకు విఫలయత్నం చేశాడు.దాని ఫలితంగానే కోల్‌కతా మూల్యం చెల్లించుకుంది. సెడ్రిక్‌ హెంగ్బార్ట్‌ పంపిన బంతిని వినీత్‌ గోల్‌ పోస్ట్‌ దారి పట్టించాడు.వినీత్‌ గోల్‌ సాధించగానే ఒక నిముషం పాటు స్టేడియం అంతా మౌనం వహించింది.